Page:Metamorphoses.djvu/436

 OVID nil agis, o frustra meritoruı oblite meorum: insequar invitum puppimque amplexa recurvam per freta longa trahar." Vix dixerat, insilit undis consequiturque rates faciente cupidine vires Gnosiacaeque haeret comes invidiosa carinae quaı pater ut vidit (nam iam pendebat in aura 14.5 et modo factus erat fulvis haliaeetus alis), ibat, ut haerentem rostro laceraret adunco; illa metu puppim dimisit, et aura cadentem sustinuisse levis, ne tangeret aequora, visa est. pluma fuit: plumis in avem mutata vocatur Ciris et a tonso est hoc nomen adepta capillo, 140 150 Vota Iovi Minos taurorum corpora centum solvit, ut egressus ratibus Curetida terram contigit, et spoliis decorata est regia fixis. creverat obprobrium generis, foedumque pateat 155 matris adulterium monstri novitate biformis: destinat hunc Minos thalamo removere pudorem multiplicique domo caecisque includere tectis. Daedalus ingenio fabrae celeberrimus artis ponit opuş turbatque notas et lumina flexu ducit in errorem variarum ambage viarum non secus ac liquidus Phrygiis Maeandrus in arvis ludit et ambiguo lapsu refluitque fluitque occurrensque sibi venturas aspicit undas et nunc ad fontes, nunc ad mare versus apertum 165 incertas exercet aquas, ita Daedalus implet 160